কারুর পদপিষ্ট: নিরাপত্তার বেষ্টনীতে স্বজনহারানোদের সঙ্গে দেখা করবেন বিজয়

ওয়েবডেস্ক- তামিলনাড়ুর (Tamilnadu) কারুরে (Karur) পদপিষ্ট (Stampede) কাণ্ডে শোকাহত পরিবারগুলি সঙ্গে সাক্ষাৎ করবেন অভিনেতা রাজনীতিবিদ বিজয় (Vijay)। এখনও চূড়ান্ত কোনও দিনক্ষণ স্থীর হয়নি, তবে আগামী ১৭ অক্টোবর ক্ষতিগ্রস্ত পরিবারগুলির সঙ্গে দেখা করার সম্ভাবনা বিজয়ের। পুলিশ বিজয়ের এই সফরের জন্য কঠোর নিরাপত্তা নিশ্চিত করেছে। কারুরের ঘটনা থেকে শিক্ষা নিয়ে আর কোনও ধরনের অপ্রীতিকর পরিস্থিতি ঘটনা ঘটুক  আর চাইছেন না তামিলাগা ভেত্রি কাজগমের (Tamilaga Vettri Kazhagam) (টিভিকে) (TVK)।

জানা গেছে, সমস্ত পরিবারগুলি একটা নির্দিষ্ট জায়গায় জড়ো হয়ে বিজয়ের সঙ্গে কথা বলবেন। কর্মকর্তারা আশঙ্কা করছেন, এই সমাবেশে ভিড় হওয়ার সম্ভাবনা, কাজেই আগে থেকে অতি সক্রিয় পুলিশ। অভিনেতা এবং পার্টি তামিলাগা ভেত্রি কাজগমের তরফ থেকে পুলিশকে নিরাপত্তা নিশ্চিত করার কথা বলা হয়েছে।

সূত্রের খবর, নিরাপত্তা পরিকল্পনায় ত্রিচি বিমানবন্দরে বিজয়ের আসা থেকে শুরু করে থেকে করুরের সভাস্থল পর্যন্ত ভিড় নিয়ন্ত্রণে জিরো টলারেন্স (zero Tolerance) নীতি নেওয়া হয়েছে। এর মধ্যে রয়েছে চেকপয়েন্ট-ভিত্তিক ভিড় ব্যবস্থাপনা, মোবাইল টহল ইউনিট, জনসাধারণের যোগাযোগ কমাতে গাড়ির গতিপথ ঘোরানো হবে। এছাড়াও থাকবে সুরক্ষিত করডোর সহ ভিড় জমায়েত রোধ করতে বিমানবন্দরের প্রবেশ ও প্রস্থান পয়েন্টে সশস্ত্র পুলিশ এসকর্ট।

টিভিকে-র তরফে পুলিশের কাছে আবেদন জানানো হয়েছে , কারুরে যেখানে কর্মসূচির সেখানে এক কিলোমিটার জুড়ে নিরাপত্তা বেষ্টনীর ব্যবস্থা রাখতে। যাতে সেখানে একমাত্র ক্ষতিগ্রস্ত পরিবারগুলিই আসার সুযোগ পায়। প্রবেশ ও প্রস্তান পথে পুলিশের কঠোর নজরদারি থাকবে, কারা ঢুকছে আর কারা বের হচ্ছে্, সেই দিককে কড়া ন জরদারি থাকবে। সভা চলাকালীন একমাত্র হাতে গোনা সংবাদমাধ্যম প্রবেশের অনুমতি পাবে।

টিভিকে নিরাপত্তা ও শৃঙ্খলা বজায় রাখার জন্য তামিলনাড়ু পুলিশ এবং জেলা প্রশাসনের সাথে পূর্ণ সহযোগিতার প্রতিশ্রুতি দিয়েছে।

আরও পড়ুন- মাঝ আকাশে ফাটল বিমানের কাঁচে! চাঞ্চল্য

উল্লেখ্য, গত ২৭ সেপ্টেম্বর তামিলনাড়ুর করুরে অভিনেতা রাজনীতিবিদ বিজয়ের  রোড শোতে পদপিষ্ট হয়ে মৃত্যু হয় ৪১ জনের, আহত ১০০। অভিনেতাকে দেখতে সব বয়সের মানুষেরা ভিড় জমিয়েছিলেন । অভিনেতা এবং পার্টি তামিলাগা ভেত্রি কাজগমের প্রতিষ্ঠাতা বিজয় এই রোড শোয়ের ডাক দেন। অভিনেতার পৌঁছতে দেরির জন্য ভিড় বাড়তে থাকে, ফলে বিশৃঙ্খলা ঘটে।

দেখুন আরও খবর-