কী কারণে পদপিষ্ট হওয়ার মতো পরিস্থিতি তৈরি হল?

ওয়েবডেস্ক- তামিলনাড়ুর (Tamil Nadu) কারুরের (Karur) এই সভায় দুপুরের মধ্যেই পৌঁছনোর কথা ছিল অভিনেতা ও রাজনীতিবিদ বিজয়ের (Actor, Politician Vijay)। প্রায় সাত ঘণ্টা দেরিতে পৌঁছন তিনি। ফলে ভিড় বাড়তে থাকে অপেক্ষায়। বিপুল মানুষ ভিড় করেন। এর মধ্যে মায়েদের সঙ্গে ছিল শিশুরাও। অতিরিক্ত ভিড় এবং গরমের কারণে বেশ কয়েকজন অজ্ঞান হয়ে পড়েছিলেন। একটি বাসের ছাদে উঠে ভাষণ দিচ্ছিলেন বিজয়। কয়েকজন অজ্ঞান হয়ে যাওয়ার খবর শুনে সেখান থেকে জলের বোতল ছুড়তে শুরু করেন বিজয়। সেই জলের বোতল নেওয়ার জন্য হুড়োহুড়ি আরম্ভ হয়ে যায়। প্রবল ভিড়ের কারণে ঘটনাস্থল পর্যন্ত অ্যাম্বুল্যান্স পৌঁছতে দেরি হয়।

বিজয়ের এই সভার জন্য পুলিশের কাছে যে অনুমতি চাওয়া হয়েছিল, তাতে ১০ হাজার লোকের সমাগম হতে পারে বলে জানানো হয়েছিল দলের তরফে। অতিরিক্ত ভিড় হওয়ার কারণেই পুলিশ ভিড় নিয়ন্ত্রণ করতে পারেনি বলে মনে করা হচ্ছে।

এই ঘটনায় শনিবার রাতে সাংবাদিক বৈঠক করে তামিলনাড়ুর ডিজিপি  জি ভেঙ্কটরমন ( DGP G Venkataraman) । ডিজিপি বলেন, সকাল ১০:০০ টা থেকে বিকাল ৩:০০ টা পর্যন্ত সমাবেশের অনুমতি দেওয়া হয়েছিল, কিন্তু অভিনেতা সন্ধ্যা ৭:৪০ টায় এসে পৌঁছান। ১০ হাজার সমাবেশের অনুমতি ছিল, কিন্তু সেখানে ২৭ হাজারের বেশি মানুষের জমায়েত হয়। ৫০০ পুলিশ মোতায়েন ছিল।

আরও পড়ুন- তামিলনাড়ু: মৃত আহতদের ক্ষতিপূরণ স্টালিনের, শোকস্তব্ধ প্রধানমন্ত্রী

ঘটনায় শোকস্তব্ধ প্রধানমন্ত্রী নরেন্দ্র মোদি (Prime Minister Narendra Modi)। প্রধানমন্ত্রী নরেন্দ্র মোদি এই ঘটনাকে “গভীর দুঃখজনক” বলে অভিহিত করে শোক প্রকাশ করেছেন তিনি।

ঘটনায় শোকস্তব্ধ মুখ্যমন্ত্রী এম কে স্টালিন (M K Stalin)। মৃতদের পরিবারের উদ্দেশে ১০ লক্ষ টাকা ও আহতদের সুস্থতায় ১ লক্ষ টাকা ক্ষতিপূরণ ঘোষণা করেছেন তিনি। শিশুদের নিথর দেহগুলি দেখে কান্নায় ভেঙে পড়েন তামিলনাড়ুর শিক্ষামন্ত্রী আনবিল মহেশ পোয়ামোঝি (Education Minister Anbil Mahesh Poyyamozhi )

দেখুন আরও খবর-